એડિસનઃ ભારતની બહાર વિદેશમાં વસતા ભારતીય ડાયસ્પોરાને આહ્વાન કરતા ભારતીય એનઆરઆઇ વિભાગનાં મંત્રી સ્વાતિ સિંહે ભારતીય-અમેરિકનોને ઐતિહાસિક વારાણસીમાં આયોજિત પ્રવાસી ભારતીય દિવસમાં ઉપસ્થિત રહેવાનું આમંત્રણ આપ્યું છે. આ વર્ષે પ્રવાસી ભારતીય દિવસ (પીબીડી) 21મીથી 23મી જાન્યુઆરી, 2019 દરમિયાન ઉત્તર પ્રદેશના ઐતિહાસિક શહેર વારાણસીમાં યોજાશે. આ વર્ષના પીબીડીની થીમ છે ધ રોલ ઓફ ધ ઇન્ડિયન ડાયસ્પોરા ઇન બિલ્ડિંગ એ ન્યુ ઇન્ડિયા. (નવા ભારતના નિર્માણમાં ભારતીય ડાયસ્પોરાની ભૂમિકા)